hu en hu hu hu hu hu hu hu hu hu hu hu hu hu hu hu hu hu hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu en hu en hu de en en hu ru en en hu de en en hu hu hu hu hu hu hu hu en hu hu hu fr hu fr hu fr hu fr hu fr hu hu de hu hu hu hu hu it hu hu hu fr hu hu hu hu hu hu hu hu es hu hu hu hu en hu hu pt hu it hu it hu hu hu hu hu de hu hu hu hu hu hu hu hu hu de hu hu hu hu hu hu hu it hu hu fr hu fr hu fr hu fr hu fr hu hu fr hu hu hu fr hu hu hu hu hu hu hu hu hu fr it hu en en en en en en en
Viragotegymosolyert.hu – ünnepek, hagyományok, babonák, szimbólumok, versek a virágos mindennapokért
Hány gyertya kerüljön az adventi koszorúra?
by Nagy Jucó · Published 2021-11-17 · Updated 2021-11-16
Advent a keresztény kultúrákban a karácsonyt (december 25.) megelőző negyedik vasárnaptól négy héten át tart. Az advent szó jelentése „eljövetel”. A latin „adventus Domini” kifejezésből származik, ami annyit tesz: „az Úr eljövetele”.
A kelták lakta Galliában már az V. században is ünnepelték november 11-től, Szent Márton napjától. Később a Római Birodalom többi részén is elterjedt. A XI. században VII. Gergely pápa négyre rövidítette az adventi időszak vasárnapjainak a számát, amit aztán a protestáns felekezetek is átvették. A keleti egyház nem tartja liturgikus ünnepként az adventi időszakot, de böjti időszakot tart már november 14-től.
Több szokás, hagyomány is kapcsolódik az adventi hetekhez. Ilyen például a roráte, a hajnali mise, vagy az “Ó” felkiáltással kezdődő énekek éneklése, a szentcsalád-járás. Az adventi időszakhoz köthetők a hangulatos karácsonyi vásárok, ahol a városok legszebb tereit öltöztetik ünnepi díszbe és kézművesek kínálják szebbnél szebb portékáikat.
Adventi koszorú és gyertyái
Az adventi koszorú készítés hagyománya a XIX. századig nyúlik vissza. Az első adventi koszorút Johann H. Wichern német evangélikus lelkész készítette Hamburgban. Egy fenyőkkel díszített, felfüggesztett szekérkeréken 24 fehér gyertyát helyezett el, minden adventi napra egyet-egyet. Később az egyszerűség kedvéért 4 gyertya került a koszorúkra, minden vasárnapra egy.
Ma az adventi koszorú általában fenyőágból vagy egyéb örökzöldekből készített kör alakú koszorú, melyet négy gyertyával díszítenek. Katolikus hagyományokon alapulva 3 gyertya színe lila, egy pedig rózsaszín. A lila a bűnbánat, a megtérés színe, míg a rózsaszín az örömé. A gyertyákat vasárnaponként vagy előző este gyújtják meg, minden alkalommal eggyel többet. A rózsaszín gyertyát a harmadik vasárnapon kell meggyújtani. Advent utolsó vasárnapján már mind a négy gyertya ég.
A gyertyák szimbolikus jelentéssel bírnak. Minden gyertyaszál egy fogalmat szimbolizál, katolikus körökben pedig még személyhez, csoportokhoz is kötik a gyertyákat. A gyertyák jelentése a meggyújtásuk sorrendjében:
Első lila gyertya: Ádám és Éva, akiknek elsőként ígérte meg Isten a megváltást, hitszimbóluma
Második lila gyertya: Zsidó nép, akinek megígérte isten, hogy a Messiás tőlük származik, reményszimbóluma
Rózsaszín gyertya: Szűz Mária, aki megszülte a fiút, öröm szimbóluma
Harmadik lila gyertya: Keresztelő Szent János, aki Jézus eljövetelét hirdette és készítette az utat az emberek szívéhez, a szeretet szimbóluma
Bármilyen stílusban, formában is készül az adventi koszorú, elmaradhatatlan kellékei a gyertyák. A virágüzletekben ritkán találkozunk egyházi színű, tehát lila és rózsaszín gyertyás adventi koszorúkkal, aminek egyszerűen az a magyarázata, hogy ezekből a színekből igen nehéz ízléses, harmonikus díszt készíteni. Szinte minden évben nagy keletje van az ártatlanságot, őszinteséget szimbolizáló fehér gyertyáknak. Hagyományosan népszerű a piros, de még mindig tartja magát türkiz jegyes szépsége is.
Az adventi koszorúkra általában négy gyertyát helyezünk, a négy adventi vasárnapot szimbolizálva. Ettől nyugodtan eltérhetünk. Egyetlen követendő szempont van: a gyertyák száma néggyel osztható legyen.
A gyertyák méretét érdemes a koszorúalap méretének figyelembe vételével megválasztani. Nagy alapon a vaskos gyertyák mutatnak jól vagy a sok kecses. Az első adventi koszorún is 24 gyertya volt, nagy alapra nyugodtan rakhatunk ma is ennyit és akkor akár minden este megnyújthattunk egy szálat.
Ha nyolc gyertyát rakunk, akkor párosával kerüljenek a gyertyák egy más mellé, tizenkét gyertyánál pedig négy darab hármas csoportot képezzünk.
A gyertyák elhelyezésénél érdemes figyelembe venni, hogy a harmadik vasárnapnak különleges jelentősége van. Nem feltétlenül kell ennek a gyertyának eltérő színűnek lennie, sőt harmonikusabb is a készítmény azonos színű gyertyákból. A harmadik gyertyára helyezett kis szalaggal, kis masnival, egyéb dísszel, vagy egyszerűen a gyertya magasságával jelezhetjük ennek különleges voltát.
Bármilyen színű és bármennyi gyertya is kerül az adventi koszorúdra, kívánom, hogy a hit, a remény, a szeretet és az öröm négyese ragyogja be az ünnepvárás minden pillanatát.
Nézd meg ezeket is!
You may also like...
by Nagy Jucó · Published 2019-01-23 · Last modified 2022-07-14
by Nagy Jucó · Published 2021-08-09 · Last modified 2022-08-09
Mi az a hálaadás és mikor tartják?
by Nagy Jucó · Published 2020-11-20 · Last modified 2020-11-23
Vélemény, hozzászólás? Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
Kérjük, adja meg a választ számjegyekkel:
tizennégy − nyolc =
Ady Endre A kis herceg Antoine de Saint-Exupery anyaság Arany János Aranyosi Ervin Assisi Szent Ferenc Babits Mihály Benedek Elek Biblia biztonság Böjte Csaba család Dalai láma Feldmár András Gandhi gyerekek házasság József Attila kutya Kányádi Sándor Márai Sándor Müller Péter naptár otthon Petőfi Sándor pénz Radnóti Miklós siker Szabó Lőrinc szakítás szentek szerelem szerencse szeretet szex számok természet vallás videó virágok Wass Albert állatok édesség élet
Sárközi György: Virágok beszélgetése
Aranyosi Ervin: A szívek szabója
Szabó Lőrinc: Könyv és álom
Bródy János: Szabadnak születtél – dalszöveg és videó
Család, gyerekek, otthon (63)
Csináld magad – DIY (61)
Ünnepnapok, virágos ünnepek (210)
Virágot egy mosolyért! (38)
Ady Endre: A fehér lótuszok
Palotás Petra: A virágárus
Babits Mihály: Jónás imája
Petőfi Sándor: A völgy s a hegy
Hála idézetek a Hála Világnapjára
Névnap / Ünnepnapok, virágos ünnepek
Anyakönyvezhető női nevek virágokból
Csináld magad - DIY
Juta filigrán kézműves technika
Csináld magad - DIY
Virágcserepek festése otthon – újrahasznosítás egyszerűen
viragotegymosolyert.hu - ünnepek, hagyományok, szimbólumok, versek a virágos mindennapokért - Copyright © Nagy Jucó 2015-2022 nagyjuco.hu
Share this ArticleLike this article? Email it to a friend!